**Harta Nagyközség Polgármestere**



**6326 Harta, Templom u. 68.**

**Tel.: (06)-78/507-070**

**Fax: (06)-78/507-079**

**E-mail: harta@harta.hu**

**Előterjesztés Harta Nagyközség Önkormányzata Képviselő-testületének**

**2017. szeptember 28-i nyilvános ülésére**

**Tárgy:** Az ASP-rendszerhez történő csatlakozás megvalósítása érdekében történő eszközbeszerzések miatt benyújtott ajánlatok

**Az előterjesztést készítette, törvényességi szempontból ellenőrizte:** Dr. Sárközi Zsolt, jegyző

**Tisztelt Képviselő-testület!**

Az ajánlattételi felhívásra az ajánlattételi határidő lejártáig, 2017. szeptember 4. napján 16:00 óráig a TopNet Magyarország Kft., Vinczúr Balázs egyéni vállalkozó, és a SYSCORP Kft. ajánlata érkezett meg.

Az ajánlatok értékelése:

Formailag mindhárom ajánlat érvényes, az előző fordulóval ellentétben mindháromnál rendelkezésre áll az eredeti példány is, az ajánlati felhívásban kért nyilatkozatot megtették. Mindezek alapján javasoljuk, hogy a képviselő-testület nyilvánítsa mindhárom ajánlatot érvényesnek. Az elnyert pályázati forrást érdemes maximálisan kihasználni, mert azt más célra fordítani nem lehet. Ezért az ajánlatok összegszerűen nem különböznek, a műszaki tartalom, a referenciák, egyéb szolgáltatások, a cégről ismert egyéb információk alapján lehet különbséget tenni. Mivel így a döntés bonyolultabb előkészületeket, szakismeretet igényel, ezért javaslatot ebben az előterjesztésben nem teszünk a nyertesre, ugyanakkor készülni fog egyfajta értékelés a melyet a képviselő-testület majd figyelembe vehet az elbíráláskor.

**Szám:** …../2017.(…...) Kt.h.

**Tárgy:** Döntés az ASP-rendszerhez történő csatlakozás megvalósítása érdekében történő eszközbeszerzések miatt benyújtott ajánlatokról

**H A T Á R O Z A T – T E R V E Z E T**

 Harta Nagyközség Önkormányzatának Képviselő-testülete megállapítja, hogy az ASP-rendszerhez történő eszközbeszerzések miatt benyújtott ajánlatokból

* TopNet Magyarország Kft. ajánlattevő ajánlata érvényes;
* Vinczúr Balázs egyéni vállalkozó ajánlata érvényes,
* a SYSCORP Kft. ajánlata érvényes.

Az eljárás eredményes, amelynek nyertese…….. A Képviselő-testület felhatalmazza a polgármestert, hogy a nyertes ajánlattevővel a szerződést megkösse és aláírja.

 Felelős:Dollenstein László, polgármester

 Határidő: 2017. október 1.

A fentiek alapján kérem a Tisztelt Képviselő-testületet a határozati javaslat elfogadására. A döntés egyszerű többséget igényel.

Harta, 2017. szeptember 22.

 Dollenstein László

 polgármester